**Rēzeknes logopēdiskā internātpamatskola**

***Speciālās pedagoģes Ilonas Saules***

2015./2016. mācību gada laikā izstrādāts mācību metodiskais atbalsta materiāls, lai veicinātu izglītojamo ar speciālajām vajadzībām integrēšanu izglītības apguves procesā

‘’***Runas un rakstu vingrinājumu diferencēšana bērniem ar speciālajām vajadzībām.’’***

**ANOTĀCIJA**

Ikdienas darbā skolotāji sastopas ar skolēniem, kuri ir ļoti dažādi, viņiem ir dažādas spējas, dotības un intereses, katram ir savas uztveres īpatnības un attīstības temps.

Darba apjoms :140 lpp.

Darbs izstrādāts speciālās pedagoģijas nozarē. Tas sastāv no trim daļām:

1. ‘’Dari – tev labi sanāks.’’
2. ‘’Krāsainās lapas.’’
3. Burtošana’’

Darba mērķis: Izstrādāt diferencētos runas un rakstu vingrinājumus, kas ietekmēs bērnu runas un rakstu valodas attīstību (runāšanu, lasīšanu, rakstīšanu, vārdu krājuma paplašināšanu).

Darbā gaitā tika vākti, izdomāti, sistematizēti ilustratīvie materiāli, kuri apkopoti diferencētajos uzdevumos. Lai izvēlētos darbam atbilstošus pierādījumus, tika aplūkoti pazīstamo autoru I.Adamsas, I.Baumanes, D.Dzintares, A.Karules, J.Lūses, K.Smiltas un citi pētījumi

Metodiskais materiāls domāts darbam bērniem ar speciālajām vajadzībām. Darba lapās apkopoti vingrinājumi no vienkārša uzdevuma uz sarežģītāku uzdevumu. Tajos iekļauta metodika valodas sistēmas, runas, komunikatīvo prasmju, domāšanas un motoro iemaņu attīstīšanai.

Ikdienas darbā pielietojot diferencētu pieeju – izmantojot daudzveidīgu metodiku un diferencētus, daudzpakāpju uzdevumus ar detalizēti izstrādātu vingrinājumu sistēmu -sekmē skolēnu valodas sistēmas attīstību skolēniem ar speciālajām vajadzībām.

Bērnu mutiskā un rakstu runa attīstīsies pilnvērtīgāk, ja sistemātiski un metodiski pareizi tiks izmantoti diferencēti vingrinājumi. Lai šo mērķi sasniegtu, darba gaitā tika apkopoti pirkstu sīkās muskulatūras vingrinājumi, papildinot tos ar runas vingrinājumiem. Sagatavoti uzdevumi burtu elementu rakstīšanas apguvei. Izstrādāti vingrinājumi lasīšanai un rakstīšanai.

Darba lapās ievietotos vingrinājumus bērni var veikt patstāvīgi, atkarībā no sagatavotības līmeņa.

Izstrādātos un apkopotos diferencētos vingrinājumus var izmantot kā mācību metodisko materiālu runas attīstības nodarbībās, mācību stundu laikā un visiem interesentiem, kuri strādā ar bērniem.

Diferencētie runas un rakstu vingrinājumi labi attīsta bērnu motoriku, tādā veidā tiek vingrināta uzmanība, koncentrēšanās spēja rakstīšanā, valodas attīstībā.

*Ar visu darbu var iepazīties Rēzeknes logopēdiskās internātpamatskolas bibliotēkā.*